Μελέτη του ρόλου της θρησκείας στην παιδαγωγική διαδικασία των φοιτητών-νέων λειτουργών της υγείας. Παιδαγωγικά διδάγματα από τη ζωή του αγίου Λουκά Αρχιεπισκόπου Κριμαίας &amp; Συμφερουπόλεως
Creators: name: Ανδρεάδης, Δημήτριος Αναστασίου
Publisher: name: Aristotle University of Thessaloniki
Year: 2022
Subjects: Θεολογία και Οδοντιατρική εκπαίδευση
άγιος Λουκάς Αρχιεπίσκοπος Κριμαίας, Συμφερουπόλεως
Επιστήμες Υγείας
Religion and Education in Dentistry
Saint Luke, Archbishop of Crimea &amp; Simferopol
Health Sciences

description: Σκοπός της διατριβής ήταν η μελέτη του ρόλου της θρησκείας στην παιδαγωγική διαδικασία των φοιτητών-νέων λειτουργών της Υγείας και η άντληση σχετικών με αυτήν παιδαγωγικών διδαγμάτων από τη ζωή του αγίου Λουκά Αρχιεπισκόπου Κριμαίας &amp; Συμφερουπόλεως. Πιο αναλυτικά επιχειρήσαμε να διερευνήσουμε το αν και κατά πόσο συνδέονται ορισμένες θεωρίες, προερχόμενες από τη Φιλοσοφία της Παιδείας, με τον χώρο της ακαδημαϊκής εκπαίδευσης στον χώρο των Επιστημών Υγείας και, ειδικότερα, στην Οδοντιατρική. Αυτό θα βοηθούσε ώστε να καταδειχθεί πως ο κατεξοχήν φορέας της ακαδημαϊκής εκπαίδευσης, δηλαδή το Πανεπιστήμιο, οφείλει να παρέχει, όχι μόνον κατάρτιση, αλλά και έργο αγωγής και παιδείας. Αρχικά, παραθέσαμε μια εισαγωγή στις έννοιες της «αγωγής» και της «παιδείας», κάνοντας αναφορές και επισημάνσεις σχετικά με την εκπαίδευση των λειτουργών της Υγείας (Ιατρικής-Οδοντιατρικής), καθώς και μια σύντομη ματιά στην Παιδαγωγική από την οπτική των Πατέρων με ανάδειξη των διαφορών με την αρχαία ελληνική σοφία. Ακολούθως, αναλύθηκαν ζητήματα που αφορούν στην επικοινωνία ιατρού/οδοντιάτρου-ασθενή, στα θέματα ενσυναίσθησης, ηθικής και δεοντολογίας στην Οδοντιατρική, αλλά και την ανάγκη για σχετική εκπαίδευση των φοιτητών-νέων λειτουργών της Υγείας. Η ανάλυση αυτή είχε ως στόχο να έλθει στο φως η παιδαγωγική ανθρωπιστική παράμετρος. Στη συνέχεια, προχωρήσαμε στη διεξαγωγή εμπειρικής έρευνας με ερωτηματολόγιο,. Στη μελέτη αυτή διερευνήθηκε το προφίλ των φοιτητών Οδοντιατρικής ως προς ζητήματα που αφορούσαν: α. Κριτήρια και κίνητρα επιλογής σπουδών και επαγγελματικού προσανατολισμού στην Οδοντιατρική. β. Ηθικούς-δεοντολογικούς-κοινωνικούς και θρησκευτικούς παράγοντες, που επηρεάζουν τη σχέση ιατρού-ασθενή αλλά και, ευρύτερα, την άσκηση της Οδοντιατρικής πράξης. γ. Αποτίμηση της σχέσης φοιτητή και εκπαιδευτή. Αναφορικά με τα ζητήματα α. και β. ετέθησαν δύο ερευνητικές υποθέσεις. Πρώτον: Υπάρχει άμεση επίδραση του παράγοντα «θρησκεία» στην εκπαίδευση των λειτουργών υγείας; Δεύτερον: Υπάρχει έμμεση επίδραση του παράγοντα θρησκεία στη διαμόρφωση του ήθους και, κατόπιν, στην ανάπτυξη της σχέσης ιατρού-ασθενή; Αναφορικά με το γ. ζήτημα, δεν θέσαμε κάποιο ερευνητικό ερώτημα, ούτε υποθέσεις αλλά, προβήκαμε, απλώς, σε μία περιγραφική αξιολόγηση. Οι τρεις προαναφερθέντες πυλώνες της μελέτης εξετάσθηκαν σε συσχέτιση με σημαντικά δημογραφικά στοιχεία αλλά και δεδομένα περί θρησκείας, τα οποία αφορούσαν τους ίδιους τους φοιτητές και φοιτήτριες. Στο τελευταίο κεφάλαιο της μελέτης, αναζητήθηκαν και παρουσιάστηκαν ορισμένα διδάγματα που μπορούν να αντληθούν από τον βίο του αγίου Λουκά αρχιεπισκόπου Συμφερουπόλεως και Κριμαίας σε σχέση με τα ανωτέρω ερευνητικά θέματα. Η μελέτη του βίου του αγίου Λουκά χρησίμευσε, δηλαδή, ως παρουσίαση επιβεβαιωτικής-συνηγορητικής περίπτωσης μελέτης (confirmatory-explanatory case study). Εν προκειμένω, εστιάσαμε την προσοχή μας στην αναδίφηση των παιδαγωγικών διδαγμάτων, τα οποία θα μπορούσαν να «ενσαρκώνουν» ένα μοντέλο σύγχρονης εκπαίδευσης-κατάρτισης και παιδαγωγίας για τους νέους λειτουργούς της Υγείας, ώστε πέρα από την ακαδημαϊκή επιστημονική διάσταση να μη λησμονείται η ηθική, η δεοντολογία και η ολιστική αντιμετώπιση του πάσχοντος ανθρώπου, και, ως εκ τούτου, να μην τίθεται στο περιθώριο η ψυχική και πνευματική πλευρά του όλου ζητήματος. Ο άγιος Λουκάς της Κριμαίας,– όπως, άλλωστε, και οι ανάργυροι χριστιανοί άγιοι ιατροί–αποτελεί «ζωντανό» παράδειγμα εκφραστή της αρμονικής σχέσης μεταξύ Ιατρικής Επιστήμης-Θεολογίας και θείας πρόνοιας/χάρης-ιατρικής θεραπείας
description: The purpose of the thesis was the study of the role of religion in the educational process of the students of Health Sciences and the understanding of pedagogical lessons from the life of Saint Luke the Archbishop of Symferopol &amp; Crimea. More analytically, the aim was to investigate the interaction of theories derived from the philosophy of Education with the field of academic education in the field of Health Sciences and in particular in Dentistry. This would help to demonstrate that main organization of academic education, i.e. the University, must provide, not only training, but also educational work. Initially we listed an introduction to the concepts of Pedagogy and Education with references and highlights regarding the training of Health Sciences’ students (Medicine-Dentistry) and a brief look at Pedagogy from the perspective of the Fathers highlighting the differences with Greek wisdom. Subsequently, issues related to doctor/dentist-patient communication, the issues of empathy and ethics in Dentistry and the need for relevant training of students- precisely to bring to light the pedagogical humanitarian parameter were analyzed. Subsequently, we conducted a survey with a questionnaire among the students of the School of Dentistry, Aristotle University of Thessaloniki, Greece, and the results were statistically evaluated. In this research, the profile of Dentistry students was investigated in terms of issues related to: 1. Criteria and motivations for choosing studies and professional orientation in Dentistry. 2. Ethical-social and religious factors, which possibly affect the doctor-patient relationship and more specifically the practice of Dentistry. 3. Evaluation of the relationship between student and instructor. With reference to issues 1 and 2, the following two research hypotheses were set: a. Is there a direct effect of the religion on the training of students? b. Is there an indirect effect of the religion on medical ethics and then on the development of the doctor-patient relationship? Regarding question No. 3 there was no research question or hypothesis but just a descriptive assessment. The three aforementioned parts of the research were examined in relation to important demographic and religious data concerning the same students. Then the lessons that can be learned from the life of Saint Luke, archbishop of Simferopol and Crimea, were sought and presented in relation to the above research topics. The study of Saint Luke life thus served as a presentation of a confirmatory-explanatory case study. The study of the case of St. Luke focused precisely on the development of pedagogical lessons, which could form a model of modern pedagogy for young students of Health Sciences, so that beyond the academic scientific side, ethics, and the holistic treatment of the patient as a body and spiritual existence are not forgotten. St. Luke of Crimea, -like all other Christian doctors, is a clear example of the harmonious relationship between Medical Science-Theology and Divine Providence &amp; Grace - Medical Treatment